ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660022031 


ขอให้แก้ไขปัญหาบาทวิถีเป็นหลุมเป็นบ่อจากการถูกขุดเจาะ (ไม่ทราบหน่วยงานที่รับผิดชอบที่ชัดเจน) บริเวณซอยไม่มีชื่อ แขวงบางจาก เขตพระโขนง กรุงเทพมหานคร จุดสังเกตซอยดังกล่าวจะอยู่ใกล้กับซอยสุขุมวิท 64/1 ระยะทางประมาณ 5 เมตร (ตามผู้ร้องแจ้ง) เนื่องจากผู้ร้องแจ้งว่าพบเห็นการขุดเจาะบาทวิถี เป็นหลุมขนาดใหญ่ ลักษณะใหญ่กว่าท่อระบายน้ำเล็กน้อย โดยหลุมดังกล่าวถูกขุดเจาะแล้วนำกระสอบทรายและหินมาวางกั้นไว้ ส่งผลให้ประชาชนในพื้นที่ที่จะสัญจรต้องลงไปเดินตามพื้นถนน ประชาชนในพื้นที่จึงนำกระสอบทรายลงไปในหลุมดังกล่าว เพื่อให้สัญจรสะดวกขึ้น ต่อมาประมาณอาทิตย์ที่ผ่านมาพบเห็นการนำเหล็กกั้นมาใส่บริเวณหลุมและนำกระสอบทรายมากั้นอีกเช่นเดิม (ตามผู้ร้องแจ้ง) ส่งผลให้ประชาชนในพื้นที่ได้รับความเดือดร้อนเป็นอย่างมาก ไม่สามารถสัญจรได้อย่างสะดวกสบาย เพราะจะต้องลงมาสัญจรบริเวณพื้นถนน อีกทั้งเกรงว่าจะได้อันตรายจากอุบัติเหตุด้วย พบเห็นตั้งแต่วันที่ 3 พฤษภาคม 2566 ถึงปัจจุบันวันที่ 29 พฤษภาคม 2566 จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้กับประชาชนในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata